作者：无名氏
词牌/韵律：女冠子

paragraphs: 同云密布。
撒梨花、柳絮飞舞。
楼台诮似玉。
向红炉暖阁院宇。
深庭广排筵会，听笙歌犹未彻，渐觉轻寒，透帘穿户。
乱飘僧舍，密洒歌楼，酒帘如故。
想樵人、山径迷踪路。
料渔人、收纶罢钓归南浦。
路无伴侣。
见孤村寂寞，招飐酒旗斜处。
南轩孤雁过，呖呖声声，又无书度。
见腊梅、枝上嫩蕊，两两三三微吐。